O‘zbekiston Xalqaro innovatsiyalar reytingida besh pog‘ona yuqoriladi

“Xalqaro innovatsiyalar ko‘rsatkichi 2014” ma’ruzasiga ko‘ra, O‘zbekiston innovatsion rivojlanish bo‘yicha xalqaro reytingda o‘z ko‘rsatkichlari bo‘yicha o‘tgan yilgidan besh pog‘ona yuqoriladi. Bu haqda O‘zbekiston Respublikasi Intellektual mulk agentligi xabar bermoqda.

Ushbu reyting Kornel universiteti, INSEAD biznes maktabi va Xalqaro intellektual mulk tashkiloti tomonidan 2007-yildan buyon tuzib kelinadi.
“Xalqaro innovatsiyalar ko‘rsatkichi”ni tuzishda mavjud manbalar, innovatsiyalar olib borish uchun sharoitlar hamda bu borada qo‘lga kiritilgan amaliy natijalar hisobga olinadi.
Jami 143 davlatdan iborat reytingda O‘zbekiston 128-o‘rinni egalladi.
Shveysariya, Buyuk Britaniya va Shvetsiya yuqori uchlikka kirgan bo‘lsa, eng so‘nggi o‘rinlarni Yaman, Togo va Sudan band etdi.